**5. napirend**

**E l ő t e r j e s z t é s**

**Révfülöp Nagyközségi Önkormányzat Képviselő-testületének**

**2019. augusztus 15-én tartandó rendkívüli ülésére**

**Tárgy: Horváthné Király Annamária, vízi sportszer kölcsönző üzemeltetésre érkezett**

**kérelmének elbírálása**

**Előterjesztő:** Kondor Géza polgármester

**Előkészítette:** Szakál Norbert Iván műszaki ügyintéző

Jogszabállyal nem ellentétes

---------------------------

Előterjesztő Tóthné dr. Titz Éva

Jegyzőt helyettesítő aljegyző

**Tisztelt Képviselő-testület!**

Révfülöp Nagyközség Önkormányzata 26/2015. (V. 30.) határozatában döntött arról, hogy a vízi sportszer kölcsönzés céljára kiírt pályázati eljárásban, a beérkezett pályázatok közül a Horváthné Király Annamária által beadott pályázatokat fogadja el és egyben bérleti szerződést köt a vállalkozóval.

Horváthné Király Annamária e. v. (9600 Sárvár Pohárszárogató u. 27.) 2019. augusztus 09-én írásban kereste meg Révfülöp Nagyközség Önkormányzatát, hogy a 2019. október 30-án lejáró, Császtai és Szigeti strandokra vonatkozó, „vízi sportszer kölcsönzés, napozóágyak bérbeadása” céljából létrejött bérleti szerződéseket további 5 évvel szeretné meghosszabbítani.

2011. évi CXCVI. törvény a nemzeti vagyonról 11. § (10) alapján: „A nemzeti vagyon hasznosítására vonatkozó szerződés csak természetes személlyel vagy átlátható szervezettel köthető. A hasznosításra irányuló szerződés határozatlan vagy legfeljebb 15 éves határozott időre köthető, amely időszak **egy alkalommal legfeljebb 5 évvel** meghosszabbító abban az esetben, ha a hasznosításra jogosult valamennyi kötelezettségét szerződésszerűen, késedelem nélkül teljesítette.”

Vállalkozó kérelmében jelezte, hogy az általa bérbe adott sporteszközök felújítását soron kívül el kell végeznie, illetve minden eszközhöz mentőmellényt kell vásárolnia, melyre pályázati lehetőséget kíván igénybe venni. A pályázaton való részvételhez, illetve a felújítási munkák elvégzéséhez szükség van a hosszabb távú, folyamatos bérleti jogviszony meglétére.

Horváthné Király Annamária a bérleti díjra vonatkozóan a korábban megállapított 350.000 Ft + áfa/év díjat tartja elfogadhatónak mindkét bérlemény esetében.

A kérelem elbírálásához Révfülöp Nagyközség Önkormányzata Képviselő-testületének döntése szükséges.

Kérem a Tisztelt Képviselő-testületet, hogy az előterjesztést megtárgyalni szíveskedjen.

**Határozati javaslat**

**RÉVFÜLÖP NAGYKÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**/2019. (VIII. 15.) HATÁROZATA**

**Horváthné Király Annamária, vízi sportszer kölcsönző üzemeltetésre érkezett**

**kérelmének elbírálásáról**

**Révfülöp Nagyközség Önkormányzat Képviselő-testülete** (továbbiakban Bérbeadó) **a Horváthné Király Annamária e. v. (9600 Sárvár Pohárszárogató u. 27.)** továbbiakban Bérlő) kérelmének helyt adva az Önkormányzati tulajdonú, Révfülöp **Császtai strand délnyugati részén lévő 20 m2 nagyságú területet** és a **Szigeti strandon lévő 29 m2 nagyságú kölcsönző épületet, az előtte lévő 20 m2 nagyságú területte**l „*vízi sportszer kölcsönzés, napozóágyak bérbeadása” céljából.* **2019. november 01. – 2024. november 01**. időpontok közöttaz alábbi kikötésekkel **hozzájárul.**

A megállapított bérleti díj évente:

* Császtai strand esetében **350.000 Ft + áfa, + rezsiköltség**.
* Szigeti strand esetében **350.000 Ft + áfa, + rezsiköltség**

Bérlő, a bérleti díjat átutalással, Révfülöp Nagyközség Önkormányzatának 11748052-15733957-00000000 számú bankszámlája javára, a Bérbeadó által kiállított számla alapján, egy összegben, minden év július 31.-ig. köteles megfizetni.

Az üzemeltetés során felmerülő rezsiköltség, közüzemi díjak vállalkozó részére az Önkormányzat részéről kiszámlázásra kerülnek.

Révfülöp Nagyközség Önkormányzata Képviselő-testülete felhatalmazza a polgármestert a Bérleti Szerződés elkészítésére és aláírására.

Felelős Kondor Géza polgármester

Határidő: 2019. november 01.